№ 533 от 04.07.2022

|  |
| --- |
| Қазақстан РеспубликасыДенсаулық сақтау министрінің2022 жылғы «\_\_\_» \_\_\_\_\_\_\_№ \_\_\_\_ бұйрығына қосымша |

**АИТВ инфекциясының профилактикасы саласындағы қызметті жүзеге асыратын денсаулық сақтау ұйымдарының қызметі туралы ереже**

**1-тарау. Жалпы ережелер**

1. Осы АИТВ инфекциясының профилактикасы саласындағы қызметті жүзеге асыратын денсаулық сақтау ұйымдарының қызметі туралы ереже (бұдан әрі – Ереже) «Халық денсаулығы және денсаулық сақтау жүйесі туралы» Қазақстан Республикасының Кодексі (бұдан әрі – Кодекс) 7-бабының 70) тармақшасына, 99-бабына, Қазақстан Республикасы Денсаулық сақтау министрінің 2020 жылғы 19 қазандағы № ҚР ДСМ-137/2020 бұйрығымен (Нормативтік құқықтық актілерді мемлекеттік тіркеу тізілімінде № 21467 болып тіркелген) бекітілген АИТВ инфекциясының профилактикасы жөніндегі іс-шараларды жүргізу қағидаларының (бұдан әрі – Қағидалар) 2-тармағына, Қазақстан Республикасы Денсаулық сақтау министрінің 2020 жылғы 8 қазандағы № ҚР ДСМ-117/2020 бұйрығымен (Нормативтік құқықтық актілерді мемлекеттік тіркеу тізілімінде № 21385 болып тіркелген) сәйкес әзірленді және АИТВ инфекциясының профилактикасы саласындағы мемлекеттік денсаулық сақтау ұйымдарының мәртебесі мен өкілеттіктерін айқындайды.

2. АИТВ инфекциясының профилактикасы саласындағы қызметті мемлекеттік ұйымдар арасында:

1) АИТВ инфекциясының профилактикасы саласындағы қызметті жүзеге асыратын республикалық мемлекеттік денсаулық сақтау ұйымы (бұдан әрі – РМДСҰ);

2) АИТВ инфекциясының профилактикасы саласындағы қызметті жүзеге асыратын денсаулық сақтау ұйымдары (бұдан әрі – АИТВ инфекциясының профилактикасы жөніндегі орталықтар) жүзеге асырады.

3. РМДСҰ, АИТВ инфекциясының профилактикасы жөніндегі орталықтар Қазақстан Республикасының Конституциясына, Қазақстан Республикасының заңнамалық, нормативтік құқықтық актілеріне және осы Ережеге сәйкес әрекет етеді.

4. РМДСҰ және АИТВ инфекциясының профилактикасы жөніндегі орталықтардың мақсаты АИТВ инфекциясының профилактикасы, диагностикасы және оны емдеу жөніндегі іс-шараларды өткізу болып табылады.

**2-тарау.** **АИТВ инфекциясының профилактикасы саласындағы қызметті жүзеге асыратын республикалық мемлекеттік денсаулық сақтау ұйымының мәртебесі мен өкілеттіктері**

5. РМДСҰ шаруашылық жүргізу құқығындағы мемлекеттік кәсіпорынның ұйымдық-құқықтық нысанындағы заңды тұлға болып табылады.

6. РМДСҰ-ның дербес теңгерімі, заңнамаға сәйкес банктерде шоттары, Қазақстан Республикасының Мемлекеттік Елтаңбасы бейнеленген және РМДСҰ атауы бар бланкілері, мөрі болады.

7. РМДСҰ-ның мақсаты Қазақстан Республикасында АИТВ инфекциясының профилактикасын, диагностикасын және емін ұйымдастыру, АИТВ инфекциясына скринингтік, сараптамалық, төрелік зерттеулер мен зертханалық зерттеулер жүргізу болып табылады.

8. РМДСҰ мынадай функцияларды жүзеге асырады:

1. денсаулық сақтау саласындағы уәкілетті органға АИТВ инфекциясы саласындағы дамудың негізгі стратегиялық бағыттары бойынша, нормативтік құқықтық актілердің, әдістемелік ұсынымдардың, хаттамалардың (стандарттардың), есепке алу-есеп беру нысандарының жобаларын әзірлеу бойынша ұсыныстар енгізеді, бағдарламаларды, стратегиялық жоспарларды, жол карталарын әзірлеуге қатысады;
2. АИТВ инфекциясының профилактикасы, диагностикасы және емдеу жөніндегі іс-шаралардың мониторингін және оларды бағалауды жүзеге асырады;
3. денсаулық сақтау саласындағы уәкілетті органның алқаларында, ведомствоаралық кеңестерде қарау үшін АИТВ инфекциясы мәселелері бойынша материалдар дайындауды жүзеге асырады;
4. профилактикалық іс-шараларды ұйымдастыру, эпидемиологиялық қадағалау мәселелері бойынша, АИТВ инфекциясының профилактикасы жөніндегі орталықтардың жұмысын үйлестіруді, ұйымдастырушылық-әдістемелік басшылықты, мониторингтік сапарларды, АИТВ инфекциясымен өмір сүретін адамдарға медициналық-әлеуметтік көмек көрсетуді, статистикалық есеп пен есептілікті жүргізуді жүзеге асырады;
5. жеке құрам, арнайы контингент арасында профилактикалық іс-шаралар жүргізу және медициналық көмек көрсету бөлігінде Ішкі істер органдарымен өзара іс-қимылды жүзеге асырады;
6. халықаралық міндеттемелерді орындау шеңберінде АИТВ инфекциясы бойынша деректерді жинауды жүзеге асырады;
7. ведомствоаралық, сектораралық өзара іс-қимылды, қызметті үйлестіруді және халықаралық, үкіметтік емес ұйымдармен өзара іс-қимылды және АИТВ инфекциясы мәселелері бойынша ғылыми-техникалық ынтымақтастықты жүзеге асырады;
8. АИТВ инфекциясы мәселелері бойынша дәрігерлер мен орта медицина қызметкерлерін даярлауда консультациялық көмек көрсетеді, ғылыми-практикалық конференциялар ұйымдастырады және өткізеді;
9. АИТВ инфекциясының профилактикасы жөніндегі орталықтарда жұмыс істейтін медициналық ақпараттық жүйелер деректерінің толықтығы мен сапасына мониторингті жүзеге асырады және бағалау жүргізеді;
10. Халық арасында, оның ішінде халықтың негізгі топтары арасында АИТВ инфекциясының таралуына эпидемиологиялық бақылау жүргізуге мониторингті, нәтижелерді жалпылама талдауды, өңірлер бойынша іріктеу көлемін есептеуді, зерттеулер жүргізуде жаңа әдіснамаларды енгізуді жүзеге асырады;
11. халықтың, оның ішінде халықтың негізгі топтары арасында профилактикалық іс-шараларды ұйымдастыруды, мониторингтеуді және іске асырылуын бағалауды жүзеге асырады және әлеуметтік желілер мен бұқаралық ақпарат құралдары арқылы халықты АИТВ инфекциясы мәселелері бойынша хабардар етеді;
12. АИТВ инфекциясының диагностикасын, оның ішінде қанның бастапқы-оң үлгілерін верификациялауды жүзеге асырады. Генотиптеу әдісімен АИТВ дәріге төзімділігін анықтауды және басқа зертханалық зерттеулерді жүргізеді;
13. сапа менеджменті жүйесін ұйымдастыруды, АИТВ инфекциясын зертханалық диагностикалау сапасын сыртқы және ішкі бағалауды, сарысулардың оң үлгілерін мұрағаттауды жүзеге асырады;
14. АИТВ инфекциясының профилактикасы және АИТВ инфекциясының анадан балаға берілуінің профилактикасы жөніндегі орталықтарға антиретровирустық препараттарды ұсынуды, оны жоспарлауды бағалауды және мониторингтеуді жүзеге асырады;
15. Білім беру жүйесіне және жұмыс орындарында АИТВ инфекциясы мәселелерін интеграциялауды жүзеге асырады;
16. Қазақстан Республикасының заңнамасымен көзделген АИТВ инфекциясының профилактикасы саласындағы басқа да функцияларды жүзеге асырады.

**3-тарау.** **АИТВ инфекциясының профилактикасы**

**жөніндегі орталықтар мәртебесі мен өкілеттіктері**

 9. АИТВ инфекциясының профилактикасы жөніндегі орталықтар ұйымдық-құқықтық нысандағы заңды тұлғалар болып табылады: шаруашылық қызмет құқығындағы мемлекеттік коммуналдық кәсіпорын немесе мемлекеттік коммуналдық қазыналық кәсіпорын.

 10. АИТВ инфекциясының профилактикасы жөніндегі орталықтардың заңнамаға сәйкес дербес теңгерімі, банктерде шоттары, Қазақстан Республикасының Мемлекеттік Елтаңбасы бейнеленген және АИТВ инфекциясының профилактикасы жөніндегі орталықтардың атауы бар бланкілері, мөрі болады.

11. АИТВ инфекциясының профилактикасы жөніндегі орталықтардың мақсаты профилактикалық және эпидемияға қарсы іс-шаралар кешенін жүргізу, АИТВ-инфекциясын диагностикалау және емдеу болып табылады.

12. АИТВ инфекциясының профилактикасы жөніндегі орталықтар мынадай функцияларды жүзеге асырады:

1. ұйымдастыру-әдістемелік басшылық, ведомствоаралық өзара іс-қимыл, өңірдегі қызметтің бірлескен жоспарларын әзірлейді;
2. ведомствоаралық кеңестерде қарау үшін АИТВ инфекциясы мәселелері бойынша материалдар дайындауға қатысады; облыстардың, республикалық маңызы бар қалалардың және астананың денсаулық сақтауды мемлекеттік басқарудың жергілікті органдарына АИТВ инфекциясы саласындағы дамудың негізгі стратегиялық бағыттары бойынша ұсыныстар, РМДСҰ-ға Кодекстің 7-бабының 32) тармақшасына сәйкес әзірленетін нормативтік құқықтық актілерге, әдістемелік ұсынымдарға, есепке алу-есеп беру нысандарына, клиникалық хаттамаларға, стандарттарға ұсыныстар енгізеді;
3. өңірде іске асырылатын іс-шаралардың тиімділігіне мониторинг және бағалау жүргізеді;
4. «Денсаулық сақтау саласындағы есепке алу құжаттамасының нысандарын бекіту туралы» Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 (Нормативтік құқықтық актілерді мемлекеттік тіркеу тізілімінде № 21579 болып тіркелген) және «Денсаулық сақтау саласындағы есептік құжаттама нысандарын бекіту туралы» Қазақстан Республикасы Денсаулық сақтау министрінің 2020 жылғы 22 желтоқсандағы № ҚР ДСМ-313/2020 (Нормативтік құқықтық актілерді мемлекеттік тіркеу тізілімінде № 21879 болып тіркелген) бұйрықтарына сәйкес, оның ішінде медициналық ақпараттық жүйелерді пайдалана отырып, есепке алуды және есептілікті қамтамасыз етеді;
5. АИТВ инфекциясына экспресс тестілеуді пайдаланатын денсаулық сақтау ұйымдарында және үкіметтік емес ұйымдарда жылына бір рет АИТВ инфекциясына экспресс тестілеудің сапасына сыртқы бақылау жүргізеді (жылына кемінде 50 көрсетілетін қызмет);
6. халықтың негізгі топтарына сенім пункттері мен достық кабинеттерінде профилактикалық және медициналық-әлеуметтік көмек көрсетеді;
7. халықты АИТВ инфекциясы мәселелері бойынша бұқаралық ақпарат құралдары арқылы хабардар етуді жүзеге асырады;

8) «АИТВ инфекциясының профилактикасы саласында қызметті жүзеге асыратын мемлекеттік денсаулық сақтау ұйымдарында тегін медициналық көмектің кепілдік берілген көлемі шеңберінде АИТВ инфекциясы мәселелері бойынша ерікті түрде анонимдік және (немесе) құпия медициналық зерттеп-қаралу және консультация алу қағидаларын бекіту туралы» Қазақстан Республикасы Денсаулық сақтау министрінің 2020 жылғы 25 қарашадағы № ҚР ДСМ-204/2020 бұйрығына (Нормативтік құқықтық актілерді мемлекеттік тіркеу тізілімінде № 21682 болып тіркелген) және «АИТВ инфекциясының бар-жоғына міндетті құпия медициналық зерттеп-қарау қағидаларын бекіту туралы» Қазақстан Республикасы Денсаулық сақтау министрінің 2020 жылғы 27 қарашадағы № ҚР ДСМ-211/2020 бұйрығына (Нормативтік құқықтық актілерді мемлекеттік тіркеу тізілімінде № 21692 болып тіркелген) сәйкес тегін медициналық көмектің кепілдік берілген көлемі (бұдан әрі – ТМККК) шеңберінде халықты АИТВ инфекциясы мәселелері бойынша зерттеп-қарауды және консультация беруді жүргізеді;

 9) АИТВ инфекциясының профилактикасы, диагностикасы және оны емдеу мәселелері бойынша медицина қызметкерлерін оқытуды жүргізеді;

 10) АИТВ инфекциясы мәселелері бойынша ұйымдастырушылық-әдістемелік және консультациялық көмек көрсету мақсатында бастапқы медициналық-санитариялық көмектің медициналық ұйымдарымен, меншік нысанына қарамастан денсаулық сақтау ұйымдарымен, үкіметтік емес ұйымдармен, қауымдастықтармен, қоғамдық бірлестіктермен өзара іс-қимылды жүзеге асырады;

 11) АИТВ инфекциясы жағдайларына эпидемиологиялық тексеру, байланыста болған адамдарды тексеруге мониторинг, эпидемияға қарсы іс-шаралар кешенін жүргізеді;

 12) тұрғындардың арасында АИТВ инфекциясының таралуы мен сырқаттанушылығына мониторинг, өңірдегі эпидемиологиялық жағдайға талдау жүргізеді;

 13) медициналық ақпараттық жүйелерге деректерді енгізуді жүргізеді және енгізілген деректердің толықтығы мен сапасын қамтамасыз етеді;

 14) халықтың негізгі топтарында АИТВ инфекциясының таралуын эпидемиологиялық бақылауды нәтижелерін талдай отырып жүргізеді;

 15) халықтың негізгі топтарының санын бағалауды жүргізеді;

 16) облыстардың, республикалық маңызы бар қалалардың және астананың денсаулық сақтауды мемлекеттік басқарудың жергілікті органдарының алқаларында және ведомствоаралық кеңестерде АИТВ инфекциясы бойынша ақпарат дайындауды қамтамасыз етеді;

 17) АИТВ инфекциясы мәселелері бойынша өңірлік, республикалық және халықаралық конференциялар өткізеді және оған қатысады;

 18) сапа менеджменті жүйесінің іс-шараларын, сарысулардың оң үлгілерін мұрағаттауды жүзеге асырады;

 19) ТМККК шеңберінде АИТВ инфекциясы мен АИТВ астасқан аурулардың диагностикасын, емдеу тиімділігіне зертханалық мониторинг және зертханалық зерттеулерді жүргізеді;

 20) АИТВ инфекциясымен өмір сүретін адамдарға ТМККК шеңберінде медициналық көмекті ұйымдастыруды қамтамасыз етеді;

 21) ТМККК шеңберінде қолданыстағы клиникалық хаттамаларға сәйкес АИТВ инфекциясы бар науқастарды динамикалық бақылауды ұйымдастырады;

 22) ТМККК шеңберінде жанасуға дейінгі және жанасудан кейінгі көрсетілімдер болған кезде антиретровирустық профилактикаға халықтың қолжетімділігін қамтамасыз етеді;

 23) ТМККК шеңберінде медициналық-санитариялық алғашқы көмектің медициналық ұйымдарымен және босандыру ұйымдарымен бірлесіп АИТВ инфекциясының анадан балаға берілу қаупін азайту жөніндегі профилактикалық іс-шараларды жүзеге асырады;

 24) ТМККК шеңберінде АИТВ инфекциясын емдеу және профилактикасы үшін антиретровирустық препараттарды ұсынуды қамтамасыз етеді, антиретровирустық емделудің бейілділігі мен тиімділігіне мониторинг жүргізеді;

 25) медициналық қызметтердің сапасына ішкі бағалау жүргізеді және пациенттерге қолдау көрсету қызметінің жұмысын қамтамасыз етеді;

 26) АИТВ инфекциясының жанасудан кейінгі және шұғыл профилактикасын жүргізу үшін медициналық ұйымдарда антиретровирустық препараттардың болуына мониторингті жүзеге асырады;

 27) АИТВ-мен өмір сүретін адамдарға, халықтың негізгі топтарына психоәлеуметтік, заңдық және медициналық консультациялар беруді қамтамасыз етеді;

 28) Қазақстан Республикасының заңнамасымен көзделген АИТВ инфекциясының профилактикасы саласындағы басқа да функцияларды жүзеге асырады.

**Согласовано**

29.06.2022 15:20 Алдангорова Айжан Ануарбековна

29.06.2022 15:27 Бегалиева Гульдей Турехановна

29.06.2022 15:28 Касымжанова Тота Базарбековна

29.06.2022 15:42 Кожапова Роза Абзаловна

29.06.2022 15:43 Катренова Айгуль Нургалиевна

29.06.2022 16:24 Жилкайдарова Меруерт Жусыпбековна

29.06.2022 16:34 Жемакишева А.А

29.06.2022 16:53 Максутова Гульнара Естаевна

29.06.2022 16:55 Темирханов Серикболсын Темирханович

29.06.2022 17:07 Дюсенов Азамат Кинаятович

29.06.2022 17:38 Рахимжанова М. Т. ((и.о Ахметова З. Д.))

29.06.2022 17:58 Сыздыкова Б. М. ((и.о Джусипов Б. А.))

29.06.2022 17:58 Дусипов Нурбек Назарбаевич

29.06.2022 19:15 Рахимжанова М. Т. ((и.о Садвакасов Н. О.))

29.06.2022 22:15 Кинаятов Аслан Кинаятович

30.06.2022 17:34 Дудник Вячеслав Юрьевич

**Подписано**

02.07.2022 13:33 Гиният Ажар